რუთ გორდონი
რუთ გორდონ ჯოუნსი (ინგლ. Ruth Gordon Jones; დ. 30 ოქტომბერი, 1896 — გ. 28 აგვისტო, 1985) — ამერიკელი მსახიობი, სცენარისტი და დრამატურგი. 19 წლის ასაკში ბროდვეის თეატრში დაიწყო სამსახიობო კარიერა. გორდონმა მოიპოვა საერთაშორისო აღიარება და კრიტიკოსების მოწონება კინოროლებისთვის, რომლებიც 70-80 წლის ასაკში შეასრულა. მონაწილეობა აქვს მიღებული ისეთ ფილმებში როგორიცაა: 1968 წლის ამერიკული ფსიქოლოგიური საშინელებათა ჟანრის ფილმი „როზმარის ჩვილი“, ამერიკული შავი-კომედია „Where's Poppa?“ (1970), 1971 წლის ფილმი „ჰაროლდი და მაუდი“, ამერიკული კომედია „როგორც შეძლებ, მაგრამ წარუმატებლობა“ (1978) და 1980 წლის ამერიკული კომედია „როგორც შეძლებ“. გარდა სამსახიობო კარიერისა, გორდონს დაწერილი აქვს რამდენიმე პიესა, ფილმის სცენარები და წიგნები. არის ოსკარის, პრაიმტაიმ ემის, და ორი ოქროს გლობუსის მფლობელი როგორც მსახიობი. წერითი ნაშრომებით მოგებული აქვს სამი ოსკარის ნომინაცია.